ཡུལ་ལྷའི་བསང་མཆོད་ཕུན་ཚོགས་ཆར་འབེབས་བཞུགས།
༄༅། ། ཧཱུཾ སྤྲོས་བྲལ་བདེ་ཆེན་ཆོས་སྐུའི་དབྱིངས་ཉིད་ལས། ། སྣ་ཚོགས་སྒྱུ་
འཕྲུལ་དྲ་བའི་ཟློས་གར་གྱིས། ། ནག་ཕྱོགས་ཚར་གཅོད་དངོས་གྲུབ་ཆར་འབེབས་
པ། ། བླ་མ་རིག་འཛིན་རྒྱལ་བ་ཞི་ཁྲོའི་ཚོགས། ། བཀའ་སྡོད་ཐུབ་པའི་བསྟན་སྲུང་
ཡོངས་ཀྱི་གཙོ། ། མ་ཧཱ་ཀཱ་ལ་ལྕམ་དྲལ་འཁོར་དང་བཅས། ། རིང་ནས་བསྟེན་ཅིང་
འགོ་བའི་སྲུང་མའི་ཚོགས། ། མ་ལུས་སྤྱན་འདྲེན་མཆོད་པའི་གནས་འདིར་གཤེགས། །
ས་བཅུའི་དབང་ཕྱུག་རྡོ་རྗེ་བདུད་འཇོམས་རྩལ། ། གཉན་གྱི་རྒྱལ་པོ་གཡུ་རྩེ་དྲེགས་
པའི་དབང་། ། ཡུམ་སྲས་ཕྱི་ནང་བློན་འཁོར་ཚོགས་དང་བཅས། ། མ་ཐོགས་དམ་
ཚིག་དབང་གིས་འདིར་སྤྱོན་ཅིག ། རིག་འཛིན་པདྨའི་བཀའ་ཉན་གཏེར་གྱི་བདག །
རྣལ་འབྱོར་དགྲ་ལྷ་མྱུར་མགྱོགས་མཐུ་རྩལ་ཅན། ། ཡུལ་སྐྱོངས་བསྭེ་ཡི་ཁྲབ་ཅན་
དབང་གི་ལྷ། ། གཉན་བཙན་འབུམ་སྡེའི་དཔུང་བཅས་ད་ཚུར་གཤེགས། ། རང་
མདུན་རིན་ཆེན་དར་ཟབ་མཛོད་ཀྱི་ཁྲིར། ། དགྱེས་འཛུམ་འགྱིང་བག་རོལ་པས་
ལེགས་བཞུགས་ལ། ། ཀོ་ལོང་གདུག་རྩུབ་ཉེར་སྤོངས་དམ་ལ་འདུས། ། མཆོད་བཞེས་
འཕྲིན་ལས་རྣམ་བཞིའི་དངོས་གྲུབ་སྩོལ། ། གསལ་སྟོང་དབྱེར་མེད་སྒྱུ་འཕྲུལ་འཇའ་
ཚོན་བཞིན། ། ཅིར་ཡང་སྣང་བའི་ནམ་མཁའ་མཛོད་ཀྱི་དངོས། ། ཕུན་ཚོགས་མཆོད་
སྤྲིན་ཕྱོགས་ཀྱིས་འཁོར་ལོ་འགེངས། ། སྣ་ཚོགས་སྤྱན་གཟིགས་འདོད་དགུ་མ་ཚང་
མེད། ། ཁྱད་པར་ཡེ་ཤེས་འབར་བའི་བྱིན་ཟ་ལ། ། སྨན་ཤིང་འབྲུ་བཅུད་དར་ཟབ་སྣ་
162

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
ཚོགས་རྫས། ། བསྲེག་པའི་དུད་སྤྲིན་ལྷ་ལམ་ཁྱོན་གང་བས། ། གསོལ་ལོ་མཆོད་དོ་
མཉེས་ཤིང་ཚིམ་གྱུར་ཅིག ། གཞན་ཡང་བདུད་རྩིའི་རང་བཞིན་བཏུང་བའི་ཕུད། །
དཀར་དམར་གཏོར་མའི་རི་བོ་དགུང་ལ་སྙེགས། ། སྲོག་ཆགས་དཀོར་ནོར་བང་
མཛོད་རྒྱ་ཆེན་པོ། ། དགྲ་ལྷ་འཁོར་བཅས་དགྱེས་ཕྱིར་འབུལ་གྱིས་བཞེས། ། རྒྱལ་
ཀུན་སྤྱི་གཟིགས་པདྨ་ཐོད་ཕྲེང་རྩལ། ། དཔལ་ཆེན་དཀྱིལ་འཁོར་ལྷ་ཡི་དམ་ཚིག་
བཀའ། ། མི་འགྱུར་རྡོ་རྗེའི་རྒྱ་ལས་མ་འདའ་བར། ། འདོད་དགུའི་འཕྲིན་ལས་དངོས་
གྲུབ་ཆར་དུ་ཕོབ། ། ཧཱུཾ་ ལྷུན་འགྲུབ་འཕྲིན་ལས་ཉི་མའི་འོད་ཟེར་གྱིས། ། མི་མཐུན་
རྒུད་པའི་མུན་ཚོགས་ཞི་བའི་ཕྱིར། ། དཔལ་ལྡན་དགྲ་ལྷའི་ཚོགས་རྣམས་གསོལ་
མཆོད་ཀྱིས། ། ནད་གདོན་བར་ཆད་ཉེར་འཚེའི་གཡུལ་ངོ་བཟློག ། ཨོཾ། ཡིད་བཞིན་
གཏེར་གྱི་མངའ་བདག་ཡུལ་སྐྱོང་ཆེ། ། དངོས་གྲུབ་འདོད་པ་འཇོ་ཕྱིཪ་མཆོད་བསྟོད་
ན༑༑ ཚེ་བསོད་རིགས་རྒྱུད་ཟས་ནོར་འབྱོར་བའི་དཔལ། ། དབྱར་གྱི་ཉལ་འགྲོའི་རྒྱུན་
ལ་འགྲན་པར་མཛོད། ། ཧོཿ དབང་གི་ཕོ་ཉ་མྱུར་མགྱོགས་དྲེགས་པའི་ཚོགས། །
གསོལ་མཆོད་བརྔན་ཞིང་ཐུགས་དམ་བསྐུལ་བགྱིད་ན། ། ཁམས་གསུམ་མཁོ་དགུའི་
ཕྱྭ་གཡང་ཕུན་ཚོགས་ཀུན། ། སྐད་ཅིག་ཐོགས་པ་མེད་པར་དབང་དུ་བསྡུས། །
བསཽ་མཐུ་སྟོབས་མངའ་བདག་རྣོ་མྱུར་དགྲ་ལྷའི་གཙོ། ། རྦད་ཅིང་བསྐུལ་ལོ་སྡང་
ཞིང་གདུག་པའི་དགྲ ། ཕྱོགས་མཚམས་གང་དུ་གནས་ཀྱང་ཚར་ཆོད་ལ། ། ཕྱོགས་
ལས་རྣམ་རྒྱལ་གཟི་བྱིན་ངོམས་པར་མཛོད། ། མདོར་ན་དུས་ཀུན་འབྲལ་མེད་སྲུངས་
སྐྱོབས་ལ། ། རྣམ་དཀར་བསམ་པའི་དོན་ཀུན་ཡིད་སྨོན་ལྟར། ། ལྷུན་གྱིས་གྲུབ་པའི་
དབང་ཐང་རླུང་རྟའི་དཔལ། ། ཡར་ངོའི་ཟླ་ལྟར་རྒྱས་པའི་འཕྲིན་ལས་མཛོད། ། ཅེས་
ཡུལ་ལྷའི་དབང་བོ་རྣམས་ཀྱི་བསང་མཆོད་དང་འཕྲིན་ལས་ཡང་སྐྱོར་དུ་བཅོལ་བ་འདི་ནི། བསོད་
ནམས་དཔལ་གྱིས་མངོན་པར་བརྗིད་ཅིང་མངའ་འབངས་ཆོས་བཞིན་སྐྱོང་བའི་ཨ་སྐྱོང་དཔོན་ནོཪ་
བུ་དགྲ་འདུལ་ནས་བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་
ཛ་ཡནྟུ།
- 163 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།